EKH วิ่ง 6% โบรกแนะ “ซื้อ” เป้า 8.40 บ. ชี้ “เดอะคลีนิกค์” เข้าตลาด หนุนกำไรพุ่ง
EKH ทะยาน 6% โบรกมอง “เดอะคลีนิกค์ คลินิกเวชกรรม” เข้าตลาดจะส่งผลบวกต่อกำไร และจีนเปิดเมือง หนุนลูกค้าศูนย์ IVF เพิ่มขึ้น แนะนำราคาเป้าหมาย 8.40 บ.
EKH ทะยาน 6% โบรกมอง “เดอะคลีนิกค์ คลินิกเวชกรรม” เข้าตลาดจะส่งผลบวกต่อกำไร และจีนเปิดเมือง หนุนลูกค้าศูนย์ IVF เพิ่มขึ้น แนะนำราคาเป้าหมาย 8.40 บ.
21 ก.ย. 2565

ผู้สื่อข่าวรายงานว่า วันนี้ (21 ก.ย.65) ราคาหุ้น บริษัท เอกชัยการแพทย์ จำกัด (มหาชน) หรือ EKH ณ เวลา 10:22 น. อยู่ที่ระดับ 7.95 บาท บวก 0.45 บาท หรือ 6% สูงสุดที่ระดับ 8 บาท ต่ำสุดที่ระดับ 7.70 บาท ด้วยมูลค่าการซื้อขาย 68.49 ล้านบาท

บล.กสิกรไทย ระบุในบทวิเคราะห์ว่า การนำ บริษัท เดอะคลีนิกค์ คลินิกเวชกรรม จำกัด (มหาชน) หรือ KLINIQ เข้าจดทะเบียนในตลาดหลักทรัพย์จะส่งผลบวกต่อกำไรของ EKH อีกทั้ง EKH จะได้ประโยชน์มากสุดจากการเปิดประเทศของจีน โดยทางฝ่ายวิจัยเห็นการเริ่มผ่อนคลายมาตรการเดินทางในจีน ล่าสุดคือเหมือนเฉิงตู แม้ไม่ทั้งหมดก็ตาม อย่างไรก็ดีคาดว่าผู้ป่วยชาวจีนที่ศูนย์ IVF จะสูงกว่าระดับก่อนโควิดในปี 66 แนะนำราคาเป้าหมาย 8.40 บาท